CELEX: 32014D0917
Language: fi
Date: 2014-12-15 00:00:00
Title: 2014/917/EU: Komission täytäntöönpanopäätös, annettu 15 päivänä joulukuuta 2014 , neuvoston direktiivin 2000/29/EY täytäntöönpanoa koskevista yksityiskohtaisista säännöistä siltä osin kuin on kyse haitallisten organismien esiintymistä koskevista jäsenvaltioiden ilmoituksista sekä toimenpiteistä, joita jäsenvaltiot ovat toteuttaneet tai aikovat toteuttaa (tiedoksiannettu numerolla C(2014) 9460)

17.12.2014   
            
            
               FI
            
            
               Euroopan unionin virallinen lehti
            
            
               L 360/59
            
         KOMISSION TÄYTÄNTÖÖNPANOPÄÄTÖS,
   annettu 15 päivänä joulukuuta 2014,
   neuvoston direktiivin 2000/29/EY täytäntöönpanoa koskevista yksityiskohtaisista säännöistä siltä osin kuin on kyse haitallisten organismien esiintymistä koskevista jäsenvaltioiden ilmoituksista sekä toimenpiteistä, joita jäsenvaltiot ovat toteuttaneet tai aikovat toteuttaa
   
      
         (tiedoksiannettu numerolla C(2014) 9460)
      
   
   
      (2014/917/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 4 kohdan,
   sekä katsoo seuraavaa:
   
               (1)
            
            
               Direktiivin 2000/29/EY 16 artiklan 1 kohdassa tarkoitettujen ilmoitusten, jotka koskevat haitallisten organismien esiintymistä, ja kyseisen direktiivin 16 artiklan 2 kohdassa tarkoitettujen ilmoitusten, jotka koskevat haitallisten organismien todettua tai epäiltyä esiintymistä, olisi sisällettävä kaikki sellaiset tiedot, joiden avulla komissio ja muut jäsenvaltiot voivat suunnitella ja panna täytäntöön mahdollisimman tehokkaat toimet tapauksen mukaan unionin tasolla tai alueellisella tasolla. Tämä on tärkeää, jotta varmistetaan unionin alueen kattava suojelu kaikista mahdollisista lähteistä kasvinterveydelle aiheutuvaa riskiä vastaan.
            
         
               (2)
            
            
               Jotta reagointi olisi nopeaa, kyseiset ilmoitukset olisi tietyiltä osin toimitettava kahdeksan työpäivän kuluessa siitä, kun haitallisten organismien esiintyminen on vahvistettu, ottaen huomioon niiden merkityksen ja mahdollisuudet toimittaa ne nopeasti, ja kaikki tarvittavat tiedot olisi toimitettava viimeistään kolmenkymmenen päivän kuluttua kyseisestä vahvistuksesta.
            
         
               (3)
            
            
               Sen varmistamiseksi, että komissiolle ja muille jäsenvaltioille ilmoitetaan mahdollisista muutoksista, ilmoittavan jäsenvaltion on ajantasaistettava kyseiset ilmoitukset niin pian kuin mahdollista, jos sen saataville tulee uusia asiaan liittyviä tietoja tai jos se toteuttaa uusia asiaan liittyviä toimenpiteitä sen jälkeen, kun se on toimittanut tarvittavat tiedot.
            
         
               (4)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Ilmoitusten sisältö
   1.   Ilmoittaessaan komissiolle ja muille jäsenvaltioille direktiivin 2000/29/EY 16 artiklan 1 kohdan ensimmäisessä alakohdassa tarkoitetuista haitallisten organismien esiintymisistä tai kyseisen direktiivin 16 artiklan 2 kohdan ensimmäisessä alakohdassa tarkoitetuista haitallisten organismien todetuista esiintymisistä jäsenvaltioiden on toimitettava liitteessä esitetyt tiedot.
   2.   Ilmoittaessaan komissiolle ja muille jäsenvaltioille direktiivin 2000/29/EY 16 artiklan 2 kohdan ensimmäisessä alakohdassa tarkoitetuista haitallisten organismien epäillyistä esiintymisistä jäsenvaltioiden on toimitettava tarvittaessa liitteessä esitetyt tiedot.
   2 artikla
   Ilmoitusten toimittamisen määräajat
   1.   Jäsenvaltioiden on viimeistään kahdeksan työpäivän kuluessa siitä päivästä, jona asiasta vastaava virallinen elin on virallisesti vahvistanut direktiivin 2000/29/EY 16 artiklan 1 kohdan ensimmäisessä alakohdassa ja 16 artiklan 2 kohdan ensimmäisessä alakohdassa tarkoitetun haitallisen organismin esiintymisen tai todetun esiintymisen, toimitettava ilmoitus, joka sisältää vähintään liitteessä olevassa 1.1, 1.3, 2.1, 2.2, 3.1, 4.1, 5.1, 5.2, 5.6 ja 6.4 alakohdassa ja 8 kohdassa esitetyt tiedot.
   2.   Jäsenvaltioiden on viimeistään 30 päivän kuluessa siitä päivästä, jona asiasta vastaava virallinen elin on virallisesti vahvistanut direktiivin 2000/29/EY 16 artiklan 1 kohdan ensimmäisessä alakohdassa ja 16 artiklan 2 kohdan ensimmäisessä alakohdassa tarkoitetun haitallisen organismin esiintymisen tai todetun esiintymisen, toimitettava ilmoitus, joka sisältää niissä liitteen kohdissa esitetyt tiedot, joihin ei viitata edellä 1 kohdassa.
   3.   Jäsenvaltioiden on viimeistään kahdeksan työpäivän kuluessa siitä päivästä, jona asiasta vastaava virallinen elin direktiivin 2000/29/EY 16 artiklan 2 kohdan ensimmäisen alakohdan mukaisesti epäilee haitallisen organismin esiintymistä, toimitettava ilmoitus, joka sisältää vähintään liitteessä olevassa 1.1, 1.3, 2.1, 2.2, 3.1, 4.1, 5.1, 5.2 ja 6.4 alakohdassa ja 8 kohdassa esitetyt tiedot.
   4.   Jäsenvaltioiden on viimeistään 30 päivän kuluessa siitä päivästä, jona asiasta vastaava virallinen elin direktiivin 2000/29/EY 16 artiklan 2 kohdan ensimmäisen alakohdan mukaisesti epäilee haitallisen organismin esiintymistä, toimitettava ilmoitus, joka sisältää niissä liitteen kohdissa esitetyt tiedot, joihin ei viitata edellä 3 kohdassa.
   5.   Jäsenvaltioiden on ajantasaistettava 1–4 kohdassa tarkoitetut ilmoitukset heti, kun niiden saatavilla on uusia asiaan liittyviä tietoja ja kun ne ovat tarkistaneet ne tai heti kun ne ovat toteuttaneet uusia toimenpiteitä.
   3 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 15 päivänä joulukuuta 2014.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      LIITE
      TÄYTÄNTÖÖNPANOPÄÄTÖKSEN 1 ARTIKLASSA TARKOITETTUJEN ILMOITUSTEN SISÄLTÖ
      1.   Ilmoitusta koskevat yleiset tiedot
      
               
                  1.1
               
               
                  Otsikko. Kyseisen haitallisen organismin tieteellinen nimi, esiintymispaikka ja tieto siitä, onko kyse ensimmäisestä esiintymisestä vai ei. Tieteellisen nimen on oltava jokin seuraavista:
                  
                              a)
                           
                           
                              haitallisen organismin tieteellinen nimi, sellaisena kuin se on direktiivissä 2000/29/EY tai kyseisen direktiivin 16 artiklan 3 kohdan nojalla hyväksytyissä toimenpiteissä, mukaan lukien tarvittaessa patotyyppi; tai
                           
                        
                              b)
                           
                           
                              jos a alakohtaa ei voida soveltaa, kansainvälisen organisaation hyväksymä tieteellinen nimi, mukaan lukien patotyyppi, ja kyseisen organisaation nimi; tai
                           
                        
                              c)
                           
                           
                              jos a ja b alakohtaa ei voida soveltaa, tieteellinen nimi luotettavimmasta tiedonlähteestä ja viittaus kyseiseen lähteeseen.
                           
                        Mahdollisesti toimitettavat selittävät huomautukset.
               
            
               
                  1.2
               
               
                  Tiivistelmä. Toimitetaan yhteenveto 3–7 kohdassa tarkoitetuista tiedoista.
               
            
               
                  1.3
               
               
                  Ilmoitetaan jokin seuraavista: 1) 2 artiklan 1 kohdan tai 2 artiklan 3 kohdan mukainen osittainen ilmoitus; 2) 2 artiklan 2 kohdan tai 2 artiklan 4 kohdan mukainen ilmoitus; 3) 2 artiklan 5 kohdan mukainen ilmoituksen saattaminen ajan tasalle; 4) lopettamista koskeva ilmoitus toteutettujen toimenpiteiden päättämisestä ja päättämisen syistä.
               
            2.   Yhteysviranomaisen ja vastuuhenkilöiden tiedot
      
               
                  2.1
               
               
                  Direktiivin 2000/29/EY 1 artiklan 4 kohdassa tarkoitetun, ilmoituksen toimittamisesta vastaavan viranomaisen, jäljempänä ’yhteysviranomainen’, nimi. Maininta ”Ilmoitus seuraavalta:”, jonka jälkeen seuraa yhteysviranomaisen nimi ja kyseisen viranomaisen jäsenvaltion nimi.
               
            
               
                  2.2
               
               
                  Yhteysviranomaisessa toimiva virallinen yhteyshenkilö. Sen henkilön nimi, puhelinnumero ja sähköpostiosoite, jonka yhteysviranomainen on nimennyt viralliseksi yhteyshenkilöksi kyseessä olevan ilmoituksen osalta. Jos on nimetty useampi kuin yksi henkilö, on ilmoitettava perusteet tähän.
               
            3.   Haitallisen organismin esiintymispaikka
      
               
                  3.1
               
               
                  Mahdollisimman täsmällinen tieto siitä, mikä on kyseisen haitallisen organismin esiintymispaikka, vähintään asiaankuuluva hallinnollinen alue (esimerkiksi kunta, kaupunki, maakunta).
               
            
               
                  3.2
               
               
                  Sen täsmentämiseksi, mitä 3.1 kohdassa ilmoitetaan, kartta (kartat) esiintymispaikasta. On mahdollista esittää huomautuksia ja antaa tietoja rajoista viittaamalla Eurostatin tilastollisten alueyksiköiden nimikkeistöön (NUTS) tai maantieteellisiin koodeihin (Geocodes) sekä toimittaa ilmakuvia tai GPS-järjestelmän avainkoordinaatteja.
               
            4.   Tiedot, jotka koskevat ilmoituksen syitä sekä kyseisen alueen ja jäsenvaltion kasvintuhoojatilannetta
      
               
                  4.1
               
               
                  Ilmoitetaan jompikumpi seuraavista vaihtoehdoista: 1) haitallisen organismin ensimmäinen vahvistettu tai epäilty esiintyminen kyseisen jäsenvaltion alueella; 2) haitallisen organismin vahvistettu tai epäilty esiintyminen kyseisen jäsenvaltion alueen sellaisessa osassa, jossa sen esiintyminen ei ollut aiemmin tiedossa. Vaihtoehdon 2 kohdalla tapauksen mukaan tieto haitallisen organismin esiintymisestä kyseisen jäsenvaltion alueen sellaisessa osassa, jossa kyseistä haitallista organismia oli aiemmin esiintynyt mutta josta se oli hävitetty.
               
            
               
                  4.2
               
               
                  Kasvintuhoojatilanne alueella, jolla haitallisen organismin on todettu esiintyvän, kun esiintyminen on virallisesti vahvistettu. Ilmoitetaan yksi tai useampi seuraavista vaihtoehdoista ja esitetään selittävä huomautus: 1) Esiintyy: kaikissa kyseisen alueen osissa; 2) Esiintyy: ainoastaan kyseisen alueen tietyissä osissa; 3) Esiintyy: alueen tietyissä osissa, joissa ei kasvateta isäntäkasveja; 4) Esiintyy: hävittämistoimien kohteena; 5) Esiintyy: leviämisen estämistoimien kohteena; 6) Esiintyy: esiintyy vain vähän; 7) Ei esiinny: tuhoojan todettu esiintyvän mutta hävitetty; 8) Ei esiinny: tuhoojan todettu esiintyvän muttei esiinny enää, ja tämä johtuu muista syistä kuin hävittämisestä; 9) Ohimenevä (haitallisen organismin esiintymisen ei odoteta johtavan asettumiseen): ei edellytä toimia; 10) Ohimenevä: edellyttää toimia, valvontatoimien kohteena; 11) Ohimenevä: edellyttää toimia, hävittämistoimien kohteena; 12) Muu.
               
            
               
                  4.3
               
               
                  Kasvintuhoojatilanne kyseisessä jäsenvaltiossa ennen haitallisen organismin esiintymisen virallista vahvistamista tai epäiltyä esiintymistä. Ilmoitetaan yksi tai useampi seuraavista vaihtoehdoista ja esitetään selittävä huomautus: 1) Esiintyy: kaikissa kyseisen jäsenvaltion osissa; 2) Esiintyy: ainoastaan joissakin kyseisen jäsenvaltion osissa; 3) Esiintyy: jäsenvaltion tietyissä osissa, joissa ei kasvateta isäntäkasvia (isäntäkasveja); 4) Esiintyy: kausiluonteisesti; 5) Esiintyy: hävittämistoimien kohteena; 6) Esiintyy: leviämisen estämistoimien kohteena, hävittäminen mahdotonta; 7) Esiintyy: esiintyy vain vähän; 8) Ei esiinny: ei aiempia tietoja tuhoojan esiintymisestä; 9) Ei esiinny: tuhooja hävitetty; 10) Ei esiinny: tuhoojaa ei esiinny enää, ja tämä johtuu muista syistä kuin hävittämisestä; 11) Ei esiinny: aiemmat tiedot tuhoojan esiintymisestä eivät voimassa; 12) Ei esiinny: aiemmat tiedot tuhoojan esiintymisestä epäluotettavia; 13) Ei esiinny: ainoastaan pysäytetty; 14) Ohimenevä: ei edellytä toimia; 15) Ohimenevä: edellyttää toimia, valvontatoimien kohteena; 16) Ohimenevä: edellyttää toimia, hävittämistoimien kohteena; 17) Muu.
               
            
               
                  4.4
               
               
                  Kasvintuhoojatilanne kyseisessä jäsenvaltiossa haitallisen organismin esiintymisen virallisen vahvistamisen jälkeen. Ilmoitetaan yksi tai useampi seuraavista vaihtoehdoista ja esitetään selittävä huomautus: 1) Esiintyy: kaikissa kyseisen jäsenvaltion osissa; 2) Esiintyy: ainoastaan joissakin kyseisen jäsenvaltion osissa; 3) Esiintyy: jäsenvaltion tietyissä osissa, joissa ei kasvateta isäntäkasvia (isäntäkasveja); 4) Esiintyy: kausiluonteisesti; 5) Esiintyy: hävittämistoimien kohteena; 6) Esiintyy: leviämisen estämistoimien kohteena, hävittäminen mahdotonta; 7) Esiintyy: esiintyy vain vähän; 8) Ei esiinny: tuhooja hävitetty; 9) Ei esiinny: tuhoojaa ei esiinny enää, ja tämä johtuu muista syistä kuin hävittämisestä; 10) Ei esiinny: aiemmat tiedot tuhoojan esiintymisestä eivät voimassa; 11) Ei esiinny: aiemmat tiedot tuhoojan esiintymisestä epäluotettavia; 12) Ei esiinny: ainoastaan pysäytetty; 13) Ohimenevä: ei edellytä toimia; 14) Ohimenevä: edellyttää toimia, valvontatoimien kohteena; 15) Ohimenevä: edellyttää toimia, hävittämistoimien kohteena; 16) Muu.
               
            5.   Tiedot haitallista organismia koskevasta havainnosta, näytteenotosta, testauksesta ja vahvistuksesta
      
               
                  5.1
               
               
                  Miten haitallisen organismin esiintyminen havaittiin. Ilmoitetaan jokin seuraavista vaihtoehdoista: 1) tuhoojaan liittyvä virallinen kartoitus; 2) haitallisen organismin olemassa olevaan tai hävitettyyn esiintymään liittyvä kartoitus; 3) kasvinterveystarkastus; 4) taakse- ja eteenpäin tehtävää jäljitystä koskeva tarkastus, joka liittyy kyseisen haitallisen organismin tiettyyn esiintymiseen; 5) virallinen tarkastus muuhun kuin kasvinterveyteen liittyvistä syistä; 6) ammattimaisten toimijoiden, laboratorioiden tai muiden henkilöiden toimittamat tiedot; 7) tieteelliset tiedot; 8) muu. On mahdollista esittää lisähuomautuksia vapaamuotoisena tekstinä tai liiteasiakirjoina. Jos ilmoitetaan vaihtoehto 8, sitä on täsmennettävä. Tarvittaessa ilmoitetaan tarkastuksen (tarkastusten) päivämäärä, tarkastusmenetelmän kuvaus (myös yksityiskohtaiset tiedot silmämääräisistä tai muista tarkastuksista tapauksen mukaan) ja lyhyt kuvaus paikasta, jossa tarkastus tehtiin, sekä kyseiseen tarkastukseen liittyvät havainnot ja kuva(t). Jos ilmoitetaan vaihtoehto 3 tai 4, on ilmoitettava tarkastuksen (tarkastusten) päivämäärä, kuvaus tarkastusmenetelmästä (myös yksityiskohtaiset tiedot silmämääräisistä tai muista tarkastuksista tapauksen mukaan). Mahdollisesti lyhyt kuvaus paikasta, jossa tarkastus tehtiin, sekä kyseiseen tarkastukseen liittyvät havainnot ja kuva(t).
               
            
               
                  5.2
               
               
                  Havaitsemispäivä: Ilmoitetaan päivä, jona asiasta vastaava virallinen elin havaitsi haitallisen organismin esiintymisen tai sai ensimmäisen tiedon sen havaitsemisesta. Jos haitallisen organismin havaitsi muu henkilö kuin asiasta vastaava virallinen elin, ilmoitetaan päivä, jona kyseinen henkilö havaitsi haitallisen organismin, ja päivä, jona kyseinen henkilö ilmoitti havainnosta asiasta vastaavalle viralliselle elimelle.
               
            
               
                  5.3
               
               
                  Näytteenotto laboratorioanalyysejä varten. Tarvittaessa toimitetaan tiedot laboratorioanalyysejä koskevasta näytteenottomenettelystä, mukaan lukien päivämäärä, menetelmä ja näytteen koko. Kuvia on mahdollista liittää mukaan.
               
            
               
                  5.4
               
               
                  Laboratorio. Tarvittaessa ilmoitetaan niiden laboratorioiden nimet ja osoitteet, jotka ovat osallistuneet kyseessä olevan haitallisen organismin tunnistamiseen.
               
            
               
                  5.5
               
               
                  Diagnostinen menetelmä. Ilmoitetaan jokin seuraavista vaihtoehdoista: 1) Vertaisarvioidun protokollan mukaan; 2) Muu, täsmennettävä kyseessä oleva menetelmä. Jos ilmoitetaan vaihtoehto 1, on esitettävä selkeä viittaus kyseessä olevaan protokollaan sekä tarvittaessa kaikki poikkeamat protokollasta.
               
            
               
                  5.6
               
               
                  Päivä, jona vahvistettiin virallisesti, mikä haitallinen organismi on kyseessä.
               
            6.   Tiedot saastuneesta alueesta sekä esiintymän vakavuudesta ja lähteestä kyseisellä alueella
      
               
                  6.1
               
               
                  Saastuneen alueen koko ja rajaus. Ilmoitetaan yksi tai useampia seuraavista vaihtoehdoista: 1) saastuneen alueen pinta-ala (m2, ha, km2); 2) saastuneiden kasvien määrä (kappalemäärä); 3) saastuneiden kasvituotteiden määrä (tonnia, m3); 4) GPS-järjestelmän avainkoordinaatit tai jokin muu tarkka kuvaus saastuneen alueen rajoista. Voidaan esittää arvioidut luvut, mutta tällöin on selitettävä tarkkojen lukujen puuttumisen syyt.
               
            
               
                  6.2
               
               
                  Saastuneen alueen ja sen lähiympäristön kuvaus. Ilmoitetaan yksi tai useampia seuraavista vaihtoehdoista:
                  
                              1)
                           
                           
                              Avomaa — tuotantoalue
                              
                                          1.1)
                                       
                                       
                                          pelto (viljelys, laidun);
                                       
                                    
                                          1.2)
                                       
                                       
                                          hedelmätarha/viinitarha;
                                       
                                    
                                          1.3)
                                       
                                       
                                          taimitarha;
                                       
                                    
                                          1.4)
                                       
                                       
                                          metsä.
                                       
                                    
                        
                              2)
                           
                           
                              Avomaa — muu
                              
                                          2.1)
                                       
                                       
                                          yksityinen puutarha;
                                       
                                    
                                          2.2)
                                       
                                       
                                          julkiset tilat;
                                       
                                    
                                          2.3)
                                       
                                       
                                          suojelualue;
                                       
                                    
                                          2.4)
                                       
                                       
                                          luonnonvaraiset kasvit muilla kuin suojelualueilla;
                                       
                                    
                                          2.5)
                                       
                                       
                                          muu, täsmennetään kyseessä oleva tapaus.
                                       
                                    
                        
                              3)
                           
                           
                              Fyysisesti suljetut tilat
                              
                                          3.1)
                                       
                                       
                                          kasvihuone;
                                       
                                    
                                          3.2)
                                       
                                       
                                          yksityinen tila, muu kuin kasvihuone;
                                       
                                    
                                          3.3)
                                       
                                       
                                          julkinen tila, muu kuin kasvihuone;
                                       
                                    
                                          3.4)
                                       
                                       
                                          muu, täsmennetään kyseessä oleva tapaus.
                                       
                                    
                        Kunkin vaihtoehdon kohdalla ilmoitus siitä, koskeeko kyseessä oleva saastunta yhtä tai useampaa seuraavista: istutettaviksi tarkoitetut kasvit, muut kasvit tai kasvituotteet.
               
            
               
                  6.3
               
               
                  Saastuneella alueella ja sen lähiympäristössä olevat isäntäkasvit. Ilmoitetaan kyseisellä alueella olevien isäntäkasvien tieteellinen nimi 6.4 kohdan mukaisesti. Lisätietoja voidaan antaa alueen isäntäkasvien tiheydestä viittaamalla viljelykäytäntöihin ja luontotyyppien erityispiirteisiin tai alueella tuotettavista haitalliselle organismille alttiista kasvituotteista.
               
            
               
                  6.4
               
               
                  Saastuneet kasvit, kasvituotteet ja muut tavarat. Ilmoitetaan saastuneiden isäntäkasvien tieteellinen nimi.
                  Lajike ja kasvituotteiden osalta tapauksen mukaan hyödyketyyppi, mikäli mahdollista.
               
            
               
                  6.5
               
               
                  Alueella olevat vektorit. Ilmoitetaan tarvittaessa jokin seuraavista vaihtoehdoista:
                  
                              a)
                           
                           
                              vektorin tieteellinen nimi vähintään suvun tasolla, sellaisena kuin se on direktiivissä 2000/29/EY tai kyseisen direktiivin 16 artiklan 3 kohdan nojalla hyväksytyissä toimenpiteissä; tai
                           
                        
                              b)
                           
                           
                              jos a alakohtaa ei voida soveltaa, kansainvälisen organisaation hyväksymä tieteellinen nimi ja kyseisen organisaation nimi (kyseisten organisaatioiden nimet); tai
                           
                        
                              c)
                           
                           
                              jos a ja b alakohtaa ei voida soveltaa, tieteellinen nimi luotettavimmasta tiedonlähteestä ja viittaus kyseiseen lähteeseen.
                           
                        Lisätietoja voidaan antaa vektorien tiheydestä tai vektoreille tärkeiden kasvien ominaisuuksista.
               
            
               
                  6.6
               
               
                  Esiintymän vakavuus. Kuvaus saastunnan vallitsevasta laajuudesta, oireista ja aiheutuneesta vahingosta sekä tarvittaessa ennusteet heti, kun nämä tiedot ovat saatavilla.
               
            
               
                  6.7
               
               
                  Esiintymän lähde. Tapauksen mukaan ilmoitetaan vahvistettu reitti, jota pitkin haitallinen organismi on kulkeutunut alueelle, tai epäilty reitti, kun se on vielä vahvistamatta. On mahdollista liittää mukaan tietoja, jotka koskevat haitallisen organismin vahvistettua tai mahdollista alkuperää.
               
            7.   Viralliset kasvinsuojelutoimenpiteet
      
               
                  7.1
               
               
                  Virallisten kasvinsuojelutoimenpiteiden hyväksyminen. Ilmoitetaan jokin seuraavista vaihtoehdoista ja esitetään selittävä huomautus: 1) Toteutettu virallisia kasvinsuojelutoimenpiteitä kemiallisen, biologisen tai fyysisen käsittelyn muodossa; 2) Toteutettu virallisia kasvinsuojelutoimenpiteitä, muita toimenpiteitä kuin kemiallinen, biologinen tai fyysinen käsittely; 3) Aiotaan toteuttaa virallisia kasvinsuojelutoimenpiteitä; 4) Vireillä päätös siitä, toteutetaanko virallisia kasvinsuojelutoimenpiteitä; 5) Ei virallisia kasvinsuojelutoimenpiteitä. Jos on määritetty rajattu alue, ilmoitetaan vaihtoehtojen 1, 2 ja 3 yhteydessä, toteutetaanko toimenpiteet kyseisen alueen sisä- vai ulkopuolella. Jos ilmoitetaan vaihtoehto 5, on ilmoitettava virallisten kasvinsuojelutoimenpiteiden toteuttamatta jättämisen syy.
               
            
               
                  7.2
               
               
                  Virallisten kasvinsuojelutoimenpiteiden hyväksymispäivä. Jos toimenpiteet ovat väliaikaisia, ilmoitetaan niiden odotettu kesto.
               
            
               
                  7.3
               
               
                  Virallisten kasvinsuojelutoimenpiteiden piiriin kuuluvan alueen yksilöinti. Ilmoitetaan menetelmä, jota on käytetty virallisten kasvinsuojelutoimenpiteiden piiriin kuuluvan alueen yksilöinnissä. Jos asiassa tehtiin kartoituksia, ilmoitetaan kartoitustulokset.
               
            
               
                  7.4
               
               
                  Virallisten kasvinsuojelutoimenpiteiden tavoite. Ilmoitetaan jompikumpi seuraavista vaihtoehdoista: 1) hävittäminen; 2) leviämisen estäminen, jos hävittäminen on mahdotonta.
               
            
               
                  7.5
               
               
                  Toimenpiteet, jotka vaikuttavat tavaroiden liikkuvuuteen. Ilmoitetaan jompikumpi seuraavista vaihtoehdoista: 1) toimenpiteet vaikuttavat tavaroiden unioniin suuntautuvaan tuontiin tai tavaroiden liikkuvuuteen unionissa; 2) toimenpiteet eivät vaikuta tavaroiden unioniin suuntautuvaan tuontiin eivätkä tavaroiden liikkuvuuteen unionissa. Jos ilmoitetaan vaihtoehto 1, on esitettävä kuvaus toimenpiteistä.
               
            
               
                  7.6
               
               
                  Erityiset kartoitukset. Jos virallisten kasvinsuojelutoimenpiteiden osana toteutetaan kartoituksia, ilmoitetaan niiden menetelmät, kesto ja kohde.
               
            8.   Tuhoojiin liittyvän riskin analysointi/arviointi. Ilmoitetaan jokin seuraavista vaihtoehdoista: 1) Tuhoojiin liittyvää riskianalyysiä ei edellytetä (haitallinen organismi sisältyy direktiivin 2000/29/EY liitteessä I tai liitteessä II olevaan luetteloon tai siihen kohdistuu kyseisen direktiivin 16 artiklan 3 kohdan nojalla hyväksyttyjä toimenpiteitä); 2) Tuhoojiin liittyvä riskianalyysi tai tuhoojiin liittyvä alustava riskianalyysi kehitteillä; 3) Alustava riskianalyysi olemassa; 4) Riskianalyysi olemassa. Jos ilmoitetaan vaihtoehto 3 tai 4, on esitettävä kuvaus tärkeimmistä havainnoista ja liitettävä asiaankuuluva tuhoojiin liittyvä riskianalyysi tai ilmoitettava lähde, josta analyysi on saatavissa.
      9.   Linkkejä asiaan liittyville verkkosivuille, muita tiedonlähteitä.
      10.   Jäsenvaltiot voivat pyytää komissiota toimittamaan tiedot yhden tai useamman 1.1, 1.3, 3.1, 4.1–4.4, 5.1–5.6, 6.1–6.7 tai 7.1–7.6 alakohtaan tai 8 kohtaan sisältyvän seikan osalta Euroopan ja Välimeren maiden kasvinsuojelujärjestölle.